Joseph Adam Braimah

Joseph Adam Braimah (a wɔsan frɛ no Kabuchewura Joseph Adam Braimah, 1916–1987) yɛ Ghana amammuifoɔ, ɔkyerɛwfoɔ ne ɔpanin. Wɔ afe 1951 mu no, ɔno ne onipa a odi kan a ofi Atifi Mantam mu a wɔpaw no sɛ Ɔsomfo wɔ Ghana na ɔsan yɛ Mmarahyɛ Bagua no muni.

 Mfitiaseɛ abrabɔ ne nwomasua 
Wɔwoo Braimah wɔ 31 August 1916 na ɔfiri Kpembe a ɛwɔ Savannah Mantam (kan no na wɔfrɛ no Northern Region) wɔ Ghana.

 Adwumayɛ 
Na ɔyɛ Ɔmanpanyin a ɔhwɛ Nkitahodi ne Adwumayɛ so wɔ Nkrumah nniso mu. Na ɔyɛ United Party no Ɔman Titenani Abadiakyiri wɔ 1957 mu.

 Amanyɛsɛm 
Wɔ afe 1950 mu no, wɔpaw Braimah sɛ Mmarahyɛ Bagua no muni na afe 1951 mu no, Kwame Nkrumah paw no sɛ Kabinet Soafo. Na ɔyɛ Northern People’s Party no muni a ɔhyehyɛɛ no ​​a na ɛyɛ amammuisɛm a ɛfiri Danquah-Dombo-Busia atetesɛm mu wɔ afe 1954. Wɔ afe 1959 mu no, ɔbɛyɛɛ Convention Peoples Party no muni. . Na ɔyɛ Mmarahyɛ Bagua no muni ma Gonja Apuei wɔ saa bere no Atifi Mantam (mprempren Savannah Mantam) wɔ Ghana.

 Ankorankoro asetena 
Braimah nyaa yerenom 11 ne mma 52. Ɔyɛ Salifu Adam Braimah agya. Atchulo Samuel William Braimah yɛ Joseph Adam Braimah agya.

 Ne wuo 
Braimah wuo wɔ afe 1980 no mu na na wɔanya mfe aduoson (70yrs).

 Agyapadeɛ (Legacy) 
Wɔ May 2021 mu no, Mahamudu Bawumia hyɛɛ Braimah nkaeɛ nwoma “JA Braimah: Biography of a Trailblazer,” ɛnam ne mmoa a ɔde maa Ghana ne Ghana amammuisɛm nyaa nkɔsoɔ wɔ Ghana Academy of Arts and Sciences mu.

 Akyinnyegye 
Wɔ afe 1959 mu no, Braimah ne Mumuni Bawumia tu fii United Party mu kɔɔ Convention Peoples Party no mu esiane sɛ na wɔn adwene nhyia sɛ wɔbɛbara Ɔman Bagua no nsɛm nti. Wɔbɔɔ wɔn sobo sɛ wɔayi Northern People’s Party ne United Party no ama na wɔagyaw wɔn hɔ esiane wɔn ankasa botae ne wɔn anigyede nti.

 Baabi a menyaa mmoa firiiɛ 

Nkyekyεmu:Ghanafo
Nkyekyεmu:Ghana Amanyɔfo
Nkyekyεmu:Asante Twi kasa